लखनऊ विश्वविद्यालय की भूतपूर्व उप-कुलपति एवं 'साझी दुनिया' से जुड़ीं प्रख्यात सामाजिक कार्यकर्ता प्रोफेसर (डॉ) रूप रेखा वर्मा ने कहा: "एक समय में पूर्वी उत्तर प्रदेश प्रगतिशील विचारों की सरजमीन मानी जाती थी, जहां पर राही मासूम रज़ा जैसे साहित्यकार पैदा हुए और वहाँ से एक लम्बे समय तक लिखा, और वामपंथी आन्दोलन की, प्रगतिशील विचारों की, समतावादी आन्दोलन की वजह से पूर्वी उत्तर प्रदेश की सरजमीं जानी जाती थी. फिरकापरस्ती को घुसने न देने की ताकत थी उस जमीन में, उसके लिए पूर्वांचल जाना जाता था."